mk en mk mk ar es en ro uk nl it en pt ja sq hbs_lat fr el da ne pl nl eo bn zh it zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk hbs_cyr mk mk mk mk mk mk mk ru hbs_cyr mk mk mk mk mk mk mk mk mk mk mk ru mk mk uk en mk mk mk hbs_cyr mk mk mk mk mk mk mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Посрамената македонска Влада се повинува на барањата на студентите · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Посрамената македонска Влада се повинува на барањата на студентите
Објавено на 18 јули 2014 9:30 GMT
Прочитај го овој напис на Malagasy, русский, Español, English
Според вест на порталот „Фактор“, Министерството за образование и наука на Република Македонија на 30 април објави тендер од 1.050.000 евра (1,46 милиони долари) за реновирање на озлогласениот студентски дом „Гоце Делчев“.
По сè изгледа оваа одлука е директна последица на иницијативата за дигитален активизам Операција Студентски дом, која овозможи видливост на ужасните услови за живеење во тој студентски дом и успеа да стави крај на повеќегодишниот тренд на неисполнети ветувања од страна на Владата.
Контрола на штетата: Оглас на Фејсбук со слика на  премиерот насловен „Студентите се во право“ и текст „Целосно ќе се реновира студентскиот дом ’Гоце Делчев‘“.
По неуспехот на иницијалната реакција преку заплашување и цензура да го прикријат скандалот, владеачката партија навидум го проценила ризикот од дополнително разгневување на 1.200 студенти што живеат во домот (и нивните семејства) како преголем пред претстојните избори. Како дел од очевидната кампања за контрола на штетата, тие ветија дека домот ќе биде реконструиран, објавувајќи го ветувањето и преку медиумите кои се блиски до владата, како и преку платени огласи на Фејсбук кои водеа кон интервју со премиерот насловени „Студентите се во право“.
Некои корисници на социјалните медиуми забележаа дека зборовите на премиерот Никола Груевски во ова интервју имаат морничава сличност со еден познат цитат кој му се припишува на водачот на социјалистичка Југославија, Јосип Броз Тито, откако бруталната интервенција на „народната милиција“ не успеала да ги задуши студентските протести кои биле дел од светското движење за демократија во 1968 г. Реченица (на српски) „Другарот Тито рече дека студентите се во право“ беше популарна фраза низ сите држави на бивша Југославија и стана дел од културната историја преку познатата сцена од култниот филм од 1986 година „Лажливото лето на '68“. Во филмот, по прикажувањето на протестите од 1968, таткото го отстранува телевизорот од домот со дел да ги спречи децата да зборуваат за нешта кои режимот може да ги смета за неподобни. По Титовата изјава, тој гордо го вади приемникот од подрумот и им дозволува децата да го користат.
Уште една владина постапка укажува на растечката важност на студентите како гласачко тело. Непосредно пред последниот круг на претседателските избори, во петокот на 25 април, Владата им ги префрли средствата за вообичаено задоцнетите стипендии. Месечните рати кои ги добиваат студентите кои ја започнуваат учебната година во октомври обично почнуваат да се исплаќаат неколку месеци подоцна, со паузи, така што се одолговлекуваат до наредната есен. Но, овој пат, студентите добија една исплата со парите за сите изминати седум месеци одеднаш, иако Владата најави дека исплатите ќе почнат во мај, по изборите (поради забраната за трансфери во тек на избори). Месечните стипендии се во износ помеѓу 50 и 65 евра.
Од друга страна, нема најави за реконструирање на другите студентски домови, во Скопје и во други градови, кои најчесто служат за домување на многу помал број студенти. Еден таков пример е студентскиот дом за студенти по медицина „Медицинар“, сместен во комплексот на Клиничкиот центар во Скопје. Следните фотографии се снимени од авторот на 9 април 2014 година (сите објавени под лиценцата Криејтив комонс-наведи извор).
Источна и Централна Европа
Најнови написи од Источна и Централна Европа
Хрватските граѓани и бизниси искажуваат поддршка за Украина на различни начини
Белорусија  24 март 2022
Росана Алексоска: Руското влијание особено се провлекува во клучни периоди и настани за Северна Македонија
Македонија  18 февруари 2022
„Не го барав тоа“: Четири жени се борат против родовото насилство во Босна и Херцеговина
Босна и Херцеговина  21 јануари 2022
Топ написи од свет
Фото-есеј: без државјанство во поранешната советска република Грузија
Грузија  4 октомври 2018
Дали претседателот на Казахстан е диктатор? Одлучете сами.
Централна Азија и Кавказ  27 март 2017
Списоци на затвореници будат сеќавања на Информбирото во бившите југословенски републики
Источна и Централна Европа  21 февруари 2014
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани